Viborger Samler, 1843-03-28
Udenlandske Efterretninger. China. Om den allerede omtalte Attaque imellem engelske Matroser og den chinesiske Pøbel i Canton meddeler Bombay-Times fuldstændigere Oplysning. Neppe havde den ved Sit Henry Pottingers Proclamation fremkaldte Gjæring lagt sig, førend der atter gaves Anledning til nye Uroligheder i Canton. Ved Afslutningen af Tractaten til Nanking var det blevet bekjendt, at engelske Kjøbmænd saaledes som det tidligere havde været Tilfældet, atter havde nedsat sig i de gamle Hongs eller Factorier, i Canton. Nogle af deres Koner havde indfundet sig i Factorierne, og derved vakt hos Chineserne Frygt for, at Barbarerne - som det første Tegn paa den nye Tingenes Orden – turde vove det Uhørte 9: leve med deres Familier iblandt Chineserne. Meest bidrog hertil den slette Opførsel, de i Floden liggende Skibes Mandskab udviste: nogle hundrede Matroser havde erholdt Permission til at opholde sig paa det faste Land, hvor de gjorde sig skyldige i alle Slags Udsvævelser. Den midlertidige Orlov blev til et flere Maaneders fast Ophold, de engelske Matrosers berusede Tilstand og deres uafladelige Tvistigheder med Chineserne og Andre maatte vække den alvorligste Bekymring og Uro hos alle Fredeligsindede. Hertil kom at det syntes at man paa alle Maader havde ophidset den paa Grund af bestandige Admygelser pirrelige, og let i Harnisk bragte chinesiske Pøbel; Folkeophidsere holdt forrige Taler; Placater opsloges, hvori Chineserne opfordredes til at sætte Jld paa Factoriebygningen. Matroserne vare den 7de Decbr. mere tøilesløse end nogensinde før; hele Formiddagen hengik under Slagsmaal med Chineserne. Kl. 2 fik Striden et mere alvorligt Udseende; Stene og Tagstene fløi i alle Retninger; endelig trængtes Matroserne tilbage af den chinesiske Pøbel. Matroserne flygtede tilFactorierne; Pøbelen forfulgte dem og navnligen to Matroser, paa hvilke Chineserne vare i høieste Grad forbittrede; Havemurene besteges; Vinduerne sloges i Stykker; Bygningerne bestormedes; alt kostbart Bohave bortførtes; tilsidst stak Chineserne Jld paa Bygningerne, der afbrændte til Grunden. Lykkeligviis ankom i dette Øieblik Dampskibet Proferpina. En Brevvexling fandt Sted imellem Kjøbmændene og Sir Henry Pottinger; hiin forlangte militair Beskyttelse, som Pottinger var uvillig til at tilstaae, dem. Dampskibet gjenoprettede Orden og Rolighed; Tumulten ophørte, og de chinesiske Localauctoriteter tilbøde sig at erstatte den tilføiede Skade. Jmidlertid ere Fac torierne ganske ødelagte, saa at den Mulct, Cantons Jndbyggere ville have at udrede, vil være stor nok til at formaae dem til at vaage over Fredens Opretholdelse, dersom Pøbelen atter skulde faae isinde at bryde den. Senere er Roligheden vedligeholdt i Canton. – De sidste Storme i de chinesiske Farvande have foranlediget mange Skibbrud og store Tab paa Liv og Varer. Canton Press anfører 3 forulykkede Skibe, ogsaa en stor spansk Brig er forliist. Pekingavisen melder, at Keiseren ved et Edict, har befalet, at alle de chinesiske Soldater, som i Slaget ved Tscharpu have udviist Feighed, skulle sendes til de kolde Egne, og deres Officerer degraderes. Handelen er endnu kun ubetydelig; Spørgsmaalet efter britiske Manufacturvarer er endnu kun meget begrændset."